CELEX: 62018TN0284
Language: lt
Date: 2018-05-03 00:00:00
Title: Byla T-284/18: 2018 m. gegužės 3 d. pareikštas ieškinys byloje Arbuzov / Taryba

201806290751986712018/C 249/462842018TC24920180716LT01LTINFO_JUDICIAL20180503363721Byla T-284/18: 2018 m. gegužės 3 d. pareikštas ieškinys byloje Arbuzov / Taryba
   
 ---documentbreak--- C2492018LT3610120180503LT00463613722018 m. gegužės 3 d. pareikštas ieškinys byloje Arbuzov / Taryba
   
   (Byla T-284/18)2018/C 249/46Proceso kalba: čekų
      Šalys
   
   
      Ieškovas: Sergej Arbuzov (Kijevas, Ukraina), atstovaujamas advokato M. Mleziva
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
            —
         
         
            Panaikinti 2014 m. kovo 5 d. Tarybos sprendimą (BUSP) 2018/333, kuriuo iš dalies keičiamas sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje, tiek, kiek jis susijęs su Sergej Arbuzov.
         
      
            —
         
         
            Nurodyti Europos Sąjungos Tarybai padengti savo ir Sergej Arbuzov patirtas bylinėjimosi išlaidas.
         
      
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi dviem pagrindais.
   
            1.
         
         
            Pirmasis ieškinio pagrindas, susijęs su teisės į gerą administravimą pažeidimu.
            
                     —
                  
                  
                     Ieškovas, be kita ko, teigia, kad Europos Sąjungos Taryba, priimdama 2018 m. kovo 5 d. Sprendimą (BUSP) 2018/333, nesilaikė rūpestingumo pareigos, nes prieš priimdama skundžiamą sprendimą ji neišnagrinėjo nei ieškovo pateiktų argumentų, nei įrodymų, paneigiančių jam pareikštus kaltinimus; ji iš esmės savo sprendimą pagrindė tik Ukrainos generalinės prokuratūros parengta trumpa santrauka ir neprašė jokios papildomos informacijos apie tyrimo eigą Ukrainoje.
                  
               
      
            2.
         
         
            Antrasis ieškinio pagrindas, susijęs su ieškovo teisės į nuosavybę pažeidimu.
            
                     —
                  
                  
                     Šiuo klausimu ieškovas tvirtina, kad ribojamosios priemonės, kurių buvo imtasi prieš jį, yra neproporcingos, nereikalingos ir pažeidžia su ieškovo teisės į nuosavybę apsauga susijusias tarptautines garantijas.